Offentliggørelse af meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 83/10)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»CROZES-HERMITAGE/CROZES-ERMITAGE«

PDO-FR-A0389-AM01

Meddelelsesdato: 14.12.2020

BESKRIVELSE AF OG BEGRUNDELSE FOR DEN VEDTAGNE ÆNDRING

1. Det geografiske område og området i umiddelbar nærhed

Der foretages en redaktionel ændring af navnet på en af de kommuner, der udgør produktionsområdet for den beskyttede oprindelsesbetegnelse »Crozes-Hermitage«. Navnet på kommunen Veaunes i departementet Drôme ajourføres og erstattes med »Mercurol-Veaunes«.

Præsentationen af det geografiske område suppleres med datoen for den kompetente nationale myndigheds godkendelse af det geografiske område.

Henvisningen til den nationale geografiske kode for 2019 tilføjes for at gøre det muligt at henvise til det geografiske område i forhold til den i 2019 gældende udgave af den officielle geografiske kode, en national reference offentliggjort af INSEE, og for at sikre, at det geografiske område er juridisk afgrænset.

2. Tilknytning til det geografiske område

I kapitel I i varespecifikationen for BOB'en »Crozes-Hermitage« — punkt X, nr. 1, litra b) — Beskrivelse af de menneskelige faktorer, der bidrager til tilknytningen — ajourføres tallene i de to sidste afsnit:

»I 1990'erne ændrede situationen sig, og producenterne blev bevidste om behovet for at koncentrere vindyrkningsarealerne om arealer af højere kvalitet. Arbejdet varede i ti år, før en ny udvælgelse af de parceller, som druerne kommer fra, blev godkendt i juni 1989. Den nye afgrænsning reducerede produktionskapaciteten fra 4 800 hektar til blot 3 200 hektar.

Med en gennemsnitlig årlig produktion på 80 400 hektoliter for et dyrket areal på 1 700 hektar var »Crozes-Hermitage« i 2019 den største kontrollerede oprindelsesbetegnelse i den nordlige del af »Côtes du Rhône«. Vinene lagres af 57 særlige vinkældre, to vinkooperativer og ni forhandlere.«

Disse ajourføringer indgår i afsnittet »Tilknytning til det geografiske område«.

3. Dyrkningen af vinmarkerne

Følgende ændringer foretages:

— Der gives mulighed for enkelt Guyot-beskæring af druesorterne Roussane og Marsanne

— Betingelserne for forbud mod kemisk ukrudtsbekæmpelse præciseres

— Det præciseres, at plantning af vinstokke og erstatninger skal ske med plantemateriale, der har været genstand for varmtvandsbehandling til bekæmpelse af gylden skørbladsbakteriose

— Det præciseres, at kunstvanding i vinens vækstsæson kan tillades i tilfælde af vedvarende tørke, når tørken påvirker vinens gode fysiologiske udvikling og druernes modning. Ethvert fast kunstvandingsanlæg i plantagerne er forbudt.

Denne præcisering er overført til punktet »Vinfremstillingsmetoder« i enhedsdokumentet.

4. Standard for indhold af flygtig syre

Kriteriet for flygtig syre ændres.

Inden den 1. december i året efter høsten har vinene et indhold af flygtig syre på højst 15,3 milliækvivalenter pr. liter (svarende til et svovlsyreindhold på 0,75 gram pr. liter). Herefter har vinene et indhold af flygtig syre på højst 18 milliækvivalenter pr. liter (svarende til et svovlsyreindhold på 0,88 gram pr. liter).

Den maksimale værdi på 18 milliækvivalenter pr. liter er overført til punktet »Beskrivelse af vinene« i enhedsdokumentet.

5. Ønologiske fremgangsmåder

Der tilføjes et forbud mod anvendelse af træflis.

Denne ændring er overført til punktet »Særlige ønologiske fremgangsmåder« i enhedsdokumentet.

6. Overgangsbestemmelser

Bestemmelsen om at bringe belægningsgraden i overensstemmelse med reglerne inden 2020-høsten, som er udløbet, slettes.

Denne ajourføring berører ikke enhedsdokumentet.

7. Indberetningsforpligtelser

Indberetningsforpligtelserne præciseres som følger:

— Indberetningen af krav sendes til organisationen til beskyttelse og forvaltning af betegnelsen (ODG) senest fem dage efter sidste frist for indgivelse af høstanmeldelsen og udfærdiges i overensstemmelse med den model, der er fastlagt af ODG.

— Det præciseres, at erklæringen om emballering skal sendes til det autoriserede kontrolorgan senest ti arbejdsdage efter emballeringsdatoen og ikke længere før emballeringen.

»Overvågning af markhøst« og »overvågning af emballering i marken« fjernes fra de hovedpunkter, der skal kontrolleres.

Disse ændringer påvirker ikke enhedsdokumentet.

8. Kontrolorgan

I punkt II — Henvisninger til kontrolorganet — i kapitel III i varespecifikationen for BOB'en »Crozes-Hermitage« er oplysningerne om kontrolorganet blevet ajourført. Kontrollen udføres af kontrolorganet CERTIPAQ, der arbejder under kontrolmyndigheden (INAO), på grundlag af en godkendt kontrolplan.

Denne opdatering er overført til punktet »Kontaktoplysninger« i enhedsdokumentet.

ENHEDSDOKUMENT

1. Produktets betegnelse

Crozes-Hermitage

Crozes-Ermitage

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen(e)

Analytiske kendetegn

Oprindelsesbetegnelsen »Crozes-Hermitage« eller »Crozes-Ermitage« er forbeholdt ikke-mousserende rødvine og hvidvine.

Vinene har et naturligt alkoholindhold i volumen på mindst 10,5 %.

Vinene har et æblesyreindhold på højst 0,4 gram pr. liter.

Vinene har et indhold af gæringsdygtigt sukker (glukose og fruktose) på højst 3 gram pr. liter for vine med et naturligt alkoholindhold i volumen på højst 13,5 %.

Vinene har et indhold af gæringsdygtigt sukker (glukose og fruktose) på højst 4 gram pr. liter for vine med et naturligt alkoholindhold i volumen på over 13,5 %.

Det totale syreindhold og det totale indhold af svovldioxid svarer til det, der er fastsat i EU-lovgivningen.

Generelle analytiske egenskaber Samlet maksimalt alkoholindhold (% vol.) 13 Minimumsalkoholindhold (% vol.) Samlet minimumssyreindhold Maksimalt indhold af flygtig syre (milliækvivalenter pr. liter) 18 Maksimalt indhold af svovldioxid (milligram pr. liter)

Organoleptiske egenskaber

De geomorfologiske variationer, der observeres mellem den nordlige og den sydlige del af det geografiske område, fremgår også af vinene, da vinavlerne har formået at drage fordel af dem ved at tilpasse deres vindyrkningstraditioner og vinfremstillingsmetoder. Den kontrollerede oprindelsesbetegnelse udnytter de naturlige variationer i det naturlige miljø og deres indvirkning på vinene og omfatter både rødvine, der produceres i den sydlige del, og som er behagelige, aromatiske og med en god struktur, uden at være for kraftige og med en gennemsnitlig gemmeegnethed, og vinene fra bjergene i den nordlige del, hvoraf nogle har mere struktur og er mere gemmeegnede. Alle rødvine har en dyb granatrød farve, som får orange nuancer i takt med lagringen.

Hvidvinene, hvoraf der produceres en mindre mængde, har en lys farve med et grønt skær og bliver mere intense og gyldne i takt med lagringen. Afhængigt af hvilken knowhow der anvendes, navnlig til bekæmpelse af malolaktisk gæring, har de:

— enten et intenst aromatisk udtryk, med noter af friske frugter, der minder om citrusfrugter, og en god livlighed og bør i givet fald indtages som unge vine for at bevare disse aromaers friskhed

— eller et mere blomsteragtigt og krydret aromatisk udtryk og hælder mere til den fede side og er dermed mere gemmeegnede (mellemlang lagringstid). Generelle analytiske egenskaber Samlet maksimalt alkoholindhold (% vol.) Minimumsalkoholindhold (% vol.) Samlet minimumssyreindhold Maksimalt indhold af flygtig syre (milliækvivalenter pr. liter) Maksimalt indhold af svovldioxid (milligram pr. liter)

5. Vinfremstillingsmetoder

a) Væsentlige ønologiske fremgangsmåder

Dyrkningsmetoder

— Beplantningstætheden er mindst 4 000 vinstokke pr. hektar.

— Hver stok har et areal på højst 2,5 kvadratmeter. Dette areal beregnes ved at gange afstanden mellem rækkerne med afstanden mellem vinstokkene i samme række.

— Afstanden mellem rækkerne af vinstokke må højst være 2,5 meter.

— Vinstokkene beskæres ved kort sporebeskæring (Gobelet-beskæring eller Royat-beskæring med en eller to arme) med højst ti knopper pr. stok.

— Der må højst foretages Royat-beskæring i to år.

— Kordonens maksimale højde er 0,6 meter. Denne højde måles fra jorden til den nederste del af strukturens arme.

— Enkelt Guyot-beskæring af sorterne Roussanne B og Marsanne B er i øvrigt tilladt med højst otte knopper på skuddet og en gren med højst to knopper.

Kunstvanding i vinens vækstsæson kan tillades i tilfælde af vedvarende tørke, når tørken påvirker vinens gode fysiologiske udvikling og druernes modning. Ethvert fast kunstvandingsanlæg i plantagerne er forbudt.

Plantning af vinstokke og erstatninger skal ske med plantemateriale, der har været genstand for varmtvandsbehandling.

Specifik ønologisk fremgangsmåde

Anvendelse af træflis er ikke tilladt.

Vinene skal, hvad angår ønologiske fremgangsmåder, opfylde de krav, der er fastsat i EU-lovgivningen og i den franske lov om landbrug og fiskeri (»Code rural et de la pêche maritime«).

b) Maksimalt udbytte

50 hektoliter pr. hektar

6. Afgrænset geografisk område

Druehøsten, fremstillingen og forarbejdningen finder sted i det geografiske område, der blev godkendt af »Institut national de l’origine et de la qualité« (Frankrigs nationale institut for oprindelse og kvalitet) på mødet i det kompetente nationale udvalg den 2. juni 1989.

På datoen for det kompetente nationale udvalgs godkendelse af nærværende varespecifikation omfatter dette områdes perimeter følgende kommuners område efter den officielle geokode fra 2019:

Departementet Drôme:

Hele kommuner: Beaumont-Monteux, Chanos-Curson, Crozes-Hermitage, Erôme, Gervans, Larnage, Pont-de-l'Isère, La Roche-de-Glun, Serves-sur-Rhône og Tain-l'Hermitage.

Del af kommune: Mercurol-Veaunes (kun området for den delegerede kommune Mercurol).

7. Primær(e) druesort(er)

Marsanne B

Roussanne B

Syrah N — Shiraz

8. Beskrivelse af tilknytningen

Beskrivelse af de naturgivne og menneskelige faktorer, der bidrager til tilknytningen

Det geografiske område ligger nord for byen Valence, over for kommunen Tournon, på Rhône-flodens venstre bred, som udgør den vestlige grænse.

Mod nord afgrænses det geografiske område af området »Cromlech-de-la-Roche-qui-danse« (sandstensklipper fra Tertiær, som markerer grænsefladen mellem de tertiære og sekundære aflejringer). Mod øst og syd er floderne Herbasse og Isère de naturlige grænser. Det geografiske område er således afgrænset til 11 kommuner i departementet Drôme.

Vindyrkningsarealet er stort set åbent i Rhône-dalen og er et af de mest sydlige vindyrkningsarealer, der er samlet under den kontrollerede oprindelsesbetegnelse »Côtes du Rhône septentrionales«.

I inddelingen af kontrollerede oprindelsesbetegnelser fra Vallée du Rhône hører den kontrollerede oprindelsesbetegnelse »Crozes-Hermitage« med til kategorien »Crus des Côtes du Rhône«.

»Crozes-Hermitage« tilhører ligesom hele området for de kontrollerede oprindelsesbetegnelser, der er registreret i den nordlige del af »Côtes du Rhône«, allobrogernes område. I dette område går vindyrkningen som minimum tilbage til den romerske besættelse, nemlig mellem år 124 f.Kr. (allobrogernes overgivelse) og år 61 f.Kr. (nedkæmpelsen af allobrogernes seneste oprør). Fra denne dato tilhørte allobrogerne byen Vienne.

Den kontrollerede oprindelsesbetegnelse »Crozes-Hermitage« stammer naturligvis fra kommunen med samme navn. Efter anerkendelsen som kontrolleret oprindelsesbetegnelse ved dekret af 4. marts 1937 må kun denne kommune bruge betegnelsen »Crozes-Hermitage«. Adskillige dokumenter bekræfter forbindelsen mellem isolerede munke (»ermites«) og ændringen af navnet på »Saint-Christophe« til »Coteau de l'Ermitage«, som senere bliver til navnet på den kontrollerede oprindelsesbetegnelse »Hermitage« og de nævnte kommuner. Velstanden i årene efter krigen, udvekslingen af knowhow og udvidelsen af vindyrkningsarealet førte til en udvidelse af det geografiske område fra én kommune til 11 kommuner i 1952.

Med en gennemsnitlig årlig produktion på 80 400 hektoliter for et dyrket areal på 1 700 hektar var »Crozes-Hermitage« i 2019 den største kontrollerede oprindelsesbetegnelse i den nordlige del af »Côtes du Rhône«. Vinene lagres af 57 særlige vinkældre, to vinkooperativer og ni forhandlere.

Årsagssammenhæng

På Rhône-flodens venstre bred giver Lyon-områdets klima og en beliggenhed tæt på den 45. breddegrad med områder, der stadig nyder godt af påvirkningen fra Middelhavet, og en kontrastfyldt topografi med skråninger og store flade områder kombineret med forskellige geologiske formationer, fra krystallinske klipper til kvartærterrasser, de optimale vækst- og modningsbetingelser for de tre sorter, der er karakteristiske for regionen (Syrah N, Marsanne B og Roussanne B).

Modningsbetingelserne giver vinene, som er nært beslægtede med den kontrollerede oprindelsesbetegnelse »Hermitage«, en original farve, som ikke desto mindre adskiller sig fra »Hermitage«-vinene, navnlig med en for rødvinene mere blød struktur og for hvidvinene en mere kontrastfyldt karakter.

Smagsudvalget for vinkongressen i Lyon i 1846 (Atlas de la France Vinicole, L. Larmat, 1943) sammenlignede »Crozes-Hermitage« med sin prestigefyldte nabo »Hermitage« og sagde: »Hvis det ikke er en bror, er det helt sikkert en fætter«.

I 1943 henviste de parisiske vinkyperes officielle tidsskrift Le Sommelier til vinene fra Hermitage, hvilket viser, at både rødvinene og hvidvinene allerede havde et vist omdømme. For så vidt angår rødvinene og hvidvinene henviste tidsskriftet naturligvis til kommunen Crozes-Hermitage sammen med kommuner eller geografiske områder som »Château-Larnage, Chassis« for rødvine og »Mercurol« for hvidvine.

Ud over disse elementer synes »Crozes-Hermitage«-vinenes kvaliteter ofte at være blevet samlet under betegnelsen »vins de l’Hermitage«, som omfatter de kontrollerede oprindelsesbetegnelser »Hermitage« og »Crozes-Hermitage«. Der er således kun få direkte kilder, der udtrykkeligt henviser til »Crozes-Hermitage«-vinenes omdømme.

Dynamikken i lokalsamfundene har gjort det muligt løbende at forbedre vinene ved at samle produktions- og markedsføringsværktøjer gennem et stærkt kooperativt system og derefter ved at udvikle mange specifikke vinkældre i tæt kontakt med lokale handelshuse. Lokalsamfundets fællesskab omkring et fælles produkt blev anerkendt med en kontrolleret oprindelsesbetegnelse allerede i 1937, blot to år efter at anerkendelsen blev mulig.

9. Andre vigtige betingelser (emballering, mærkning, andre krav)

Område i umiddelbar nærhed

Retsgrundlag:

De nationale bestemmelser

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er genstand for undtagelsen vedrørende fremstilling og forarbejdning af vinene, består af området i følgende kommuner:

— Departementet Ardèche: Alboussière, Andance, Ardoix, Arlebosc, Arras-sur-Rhône, Boffres, Bogy, Champagne, Champis, Charmes-sur-Rhône, Charnas, Châteaubourg, Cheminas, Colombier-le-Cardinal, Cornas, Eclassan, Etables, Félines, Gilhac-et-Bruzac, Glun, Guilherand-Granges, Lemps, Limony, Mauves, Ozon, Peaugres, Peyraud, Plats, Quintenas, Saint-Barthélemy-le-Plain, Saint-Cyr, Saint-Georges-les-Bains, Saint-Romain-d’Ay, Saint-Romain-de-Lerps Sarras, Sécheras, Serrières, Saint-Désirat, Saint-Etienne-de-Valoux, Saint-Jean-de-Muzols, Saint-Péray, Soyons, Talencieux, Thorrenc, Toulaud, Tournon-sur-Rhône, Vernosc-lès-Annonay, Vinzieux og Vion.

— Departementet Drôme: Albon, Andancette, Beausemblant, Bourg-lès-Valence, Chantemerle-les-Blés, Châteauneuf-sur-Isère, Chavannes, Clérieux, Granges-les-Beaumont, Laveyron, La Motte-de-Galaure, Ponsas, Saint-Barthélemy-de-Vals, Saint-Donat-sur-l'Herbasse, Saint-Rambert-d'Albon, Saint-Uze, Saint-Vallier, Triors, Valence og Mercurol-Veaunes (kun området i den delegerede kommune Veaunes).

— Departementet Isère: Chonas-l'Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l'Exil, Salaise-sur-Sanne, Seyssuel og Vienne.

— Departementet Loire: Bessey, La Chapel-Villars, Chavanay, Chuyer, Lupé, Maclas, Malleval, Pélussin, Roisey, Saint-Michel-sur-Rhône, Saint-Pierre-de-Bœuf, Saint-Romain-en-Jarez og Vérin.

— Departementet Rhône: Ampuis, Condrieu, Les Haies, Loire-sur-Rhône, Longes, Sainte-Colombe, Saint-Cyr-sur-le-Rhône, Saint-Romain-en-Gal og Tupin-et-Semons.

Retsgrundlag:

De nationale bestemmelser

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om en navngiven matrikelregistreret lokalitet — navnet fremgår af høstanmeldelsen.

b) På etiketten for vine med den kontrollerede oprindelsesbetegnelse er det tilladt at angive »Cru des Côtes du Rhône« eller »Vignobles de la Vallée du Rhône« som større geografisk enhed. Betingelserne for at angive den større geografiske enhed »Vignobles de la Vallée du Rhône« er fastlagt i den aftale, der er indgået mellem de forskellige berørte beskyttelses- og forvaltningsorganer.

Link til varespecifikationen

http://info.agriculture.gouv.fr/gedei/site/bo-agri/document_administratif-3ec388fa-9959-43d8-ba81-8b4d3d9a8288

(1) EUT L 9 af 11.1.2019, s. 2.